[{"text_idx": "#000008", "text": "Mae Hope Rescue wedi elwa ar ychydig o gapasiti ychwanegol ac aelodau staff newydd gwych diolch i Gynllun Kickstart."}, {"text_idx": "#000009", "text": "Gall mudiadau gwirfoddol yng Nghymru elwa ar leoliadau gwaith chwe mis wedi\u2019u talu\u2019n gyfan gwbl gan Kickstart. Gyda phum lleoliad rhwng y siop elusen, y lletyau cw\u0302n a\u2019r dderbynfa, mae Hope Rescue wedi cael profiad \u2018eithriadol o bositif\u2019 gyda\u2019u pobl Kickstart ifanc."}, {"text_idx": "#000010", "text": "Mae Nicole wedi bod yn gweithio yn y siop elusen yn rhoi cymorth mawr ei angen i oruchwyliwr y siop ac arweiniad ardderchog i wirfoddolwyr y siop."}, {"text_idx": "#000011", "text": "\u2018Gwnaeth y rhai ar leoliad yn y siop fwrw iddi cyn gynted ag y gwnaethant gyrraedd,\u2019 meddai Meg, Rheolwr Datblygu Mentrau Hope Rescue."}, {"text_idx": "#000012", "text": "\u2018Yn ystod eu lleoliad, cynhaliwyd ymgyrch recriwtio gwirfoddolwyr a chawsom lawer o ddechreuwyr newydd. Er mai ein rheolwyr oedd yn rhoi\u2019r holl hyfforddiant swyddogol iddynt, roedd ein merched Kickstart yn wych o ran rhoi cymorth yn y swydd ac ateb eu cwestiynau ac ailadrodd ein polisi\u0308au a\u2019n gweithdrefnau.\u2019"}, {"text_idx": "#000013", "text": "\u2018Gwnaethon ni hefyd ddechrau ein siop eBay newydd a chafodd y ddwy ar leoliad eu hyfforddi ar sut i restru eitemau a chwblhau\u2019r trafodion, ochr yn ochr a\u0302\u2019n siop ar-lein, er mwyn gallu ychwanegu profiad o e-fasnach i\u2019w CVs.\u2019"}, {"text_idx": "#000014", "text": "\u2018Heb ddibynadwyedd a pharodrwydd ein dwy ferch ar leoliad, ni fydden ni wedi gallu lansio ein siop eBay \u2013 felly maen nhw wedi cael effaith enfawr.\u2019"}, {"text_idx": "#000015", "text": "\u2018Mae ein pobl ar leoliad yn y lletyau cw\u0302n eu hunain hefyd wedi bwrw iddi \u2013 ond mewn swydd gwbl wahanol!\u2019, eglurodd Meg."}, {"text_idx": "#000016", "text": "Gall cadw\u2019r ardaloedd byw yn hylan ac yn daclus i gw\u0302n Hope fod yn waith budr a drewllyd, ond mae\u2019r cyflogeion Kickstart wedi mynd ati\u2019n gwbl ddiffwdan a heb gwyno unwaith. Mae\u2019r rhai ar leoliad hefyd wedi ymdrin ag amrywiaeth o broblemau ymddygiad ac anghenion ar o\u0302l cwblhau cwrs ymddygiad cw\u0302n mewnol Hope, sy\u2019n achrediad arall y byddan nhw\u2019n eu hychwanegu at eu CVs."}, {"text_idx": "#000018", "text": "Mae Hope Rescue wedi cael profiad mor wych gyda\u2019u cyflogeion Kickstart, fel eu bod nhw\u2019n gwneud cais nawr am ddau leoliad ychwanegol drwy\u2019r cynllun."}, {"text_idx": "#000019", "text": "Mae mudiadau gwirfoddol fel Hope yn cynyddu eu capasiti, gan gefnogi datblygiad rhywun ifanc ar yr un pryd. A allech chi elwa ar leoliadau gwaith wedi\u2019u talu\u2019n llawn, heb fawr iawn o waith gweinyddol a chyllideb hael ar gyfer datblygiad personol?"}]